**Csongrád Város Polgármesterétől**

Száma: Önk/115-4/2022

Témafelelős: Dr. Juhász László jegyző

**E l ő t e r j e s z t é s**

**Csongrád Városi Önkormányzat Képviselő-testületének**

**2022. december 15-én tartandó ülésére**

Tárgy: A Csongrádi – Tiszapart Sportegyesület beszámolója a Városi Sporttelep és az Ifjúsági Ház 2022. évi üzemeltetése tekintetében.

**Tisztelt Képviselő-testület!**

Csongrád Városi Önkormányzat Képviselő-testülete a 135/2022. (VI. 30.) önkormányzati határozatával a Csongrádi – Tiszapart Sportegyesület (továbbiakban: Sportegyesület) üzemeltetésébe adta a csongrádi 4932/3 és a 4932/4 hrsz-ú ingatlanon álló Városi Sporttelepet és a csongrádi 4925 hrsz-ú ingatlanon álló Ifjúsági Házat.

A Képviselő-testület kérte az üzemeltetőt, hogy 2022. év végén számoljon be az üzemeltetési tapasztalatairól.

Jelen előterjesztéshez mellékelem a Sportegyesület 2022. 12. 06. napján kelt üzemeltetési beszámolóját, kérem annak megtárgyalását.

**Határozati javaslat**

Csongrád Városi Önkormányzat Képviselő-testülete megtárgyalta a „*A Csongrádi – Tiszapart Sportegyesület beszámolója a Városi Sporttelep és az Ifjúsági Ház 2022. évi üzemeltetése tekintetében*” című előterjesztést és az alábbi döntést hozza:

1. A Képviselő-testület a Csongrádi-Tiszapart Sportegyesület 2022. évre vonatkozó üzemeltetési beszámolóját elfogadja.
2. A Képviselő-testület kéri, hogy a Sportegyesület minden év végén nyújtsa be a Sporttelep és Ifjúsági Ház üzemeltetési beszámolóját.

Erről jegyzőkönyvi kivonaton értesítést kpa:

1. Képviselő-testület
2. Dr. Juhász László jegyző és általa
3. Csongrádi Tiszapart Sportegyesület

Csongrád, 2022. december 8.

Bedő Tamás

polgármester